Directorii din Agenția Centrală de Informații (CIA) a SUA și Mossad a Israelului, William Burns și David Barnea, s-au întâlnit cu prim-ministrul din Qatar, marți, la Doha, pentru a construi pe baza deciziei de a extinde cu două zile armistițiul dintre Israel și Hamas, a declarat o sursă informată despre vizită pentru Reuters.
Întâlnirea a fost organizată "pentru a construi pe progresul acordului de pauză umanitară extinsă și pentru a iniția discuții suplimentare despre următoarea fază a unui potențial acord", a spus sursa respectivă.
Deznodământul discuțiilor – la care participă și oficiali egipteni – este neclar, a adăugat aceeași sursă.
Autoritățile qatareze anunțaseră luni că armistițiul dintre Hamas și Israel, care urma să expire la miezul nopții, va fi prelungit cu două zile.
Qatar, țară în care își au sediul mai mulți lideri politici ai Hamas, a condus negocierile dintre organizația palestiniană și Statul Israel.
Armistițiul a produs un prim răgaz în Fâșia Gaza după șapte săptămâni de lupte, timp care în Israelul a atacat în forță teritoriul palestinian ca răspuns la masacrul comis de Hamas pe 7 octombrie.
Israel promisese să lichideze Hamas, organizația care controlează Fâșia Gaza.
William Burns al CIA și David Barnea al Mossad au mers în Qatar pentru discuții cu premierul țării și pe 9 noiembrie.
Ca parte din extinderea armistițiului cu două zile, Hamas a fost de acord să elibereze încă 10 copii și femei pentru fiecare zi.
Până acest moment, nu există semnale care să indice că Hamas ar fi dispusă să elibereze și ostatici bărbați sau militari israelieni.